***Ο πρίγκιπας και ο φτωχός*** (αγγλικά: *The Prince and the Pauper*) είναι μυθιστόρημα του Μαρκ Τουέιν. Δημοσιεύθηκε για πρώτη φορά στον Καναδά το 1881, πριν δημοσιευθεί στις Ηνωμένες Πολιτείες το 1882. Το μυθιστόρημα είναι η πρώτη απόπειρα του Τουέιν να γράψει ένα ιστορικό μυθιστόρημα.

Η πλοκή εξελίσσεται το 1537 και αφορά την ιστορία δύο νέων αγοριών τα οποία γεννήθηκαν την ίδια μέρα και είναι ολόιδια εμφανισιακά: ο Τομ Κάντι είναι φτωχός και ζει με τον βίαιο αλκοολικό πατέρα του σε μία γειτονιά του Λονδίνου και το άλλο είναι ο Εδουάρδος ΣΤ΄ της Αγγλίας, γιος του Ερρίκου Η΄. Μία μέρα που ο Τομ κινείται κοντά στο παλάτι συναντάει τον Εδουάρδο και αποφασίζουν αφότου γνωριστούν καλύτερα και λόγω της εκπληκτικής ομοιότητάς τους να ανταλλάξουν θέσεις. Αλλάζουν ρούχα και ο Εδουάρδος παίρνει μαζί του κάτι, που αποκαλύπτεται αργότερα ότι ήταν η μεγάλη σφραγίδα. Αφότου έχουν αλλάξει θέσεις γίνεται γνωστό ότι ο Ερρίκος πέθανε. 

Ο Τομ πασχίζει να εξοικειωθεί με τα βασιλικά πρωτόκολλα και οι αυλικοί θορυβημένοι από την φαινομενική απώλεια μνήμης νομίζουν ότι ο πρίγκιπας έχει τρελαθεί, αλλά οι αποφάσεις του, βασισμένες στη κοινή λογική αποδεικνύουν το αντίθετο. Από την άλλη, ο Εδουάρδος βιώνει τη σκληρή ζωή των φτωχών και βλέπει από πρώτο χέρι την έντονη κοινωνική ανισότητα και την αδικία εις βάρος των φτωχών από το δικαστικό σύστημα και ορκίζεται όταν γίνει βασιλιάς να τα αντιμετωπίσει. Ξεφεύγει από τον πατέρα του Τομ και βρίσκει προστασία στον Μάιλς Χίντον. Όταν μαθαίνει για τη στέψη, διακόπτει την τελετή. Οι ευγενείς, μπερδεμένοι από την ομοιότητα, ξαφνιάζονται, αλλά όταν ο Εδουάρδος παρουσιάζει την μεγάλη σφραγίδα, πείθονται ότι εκείνος είναι όντως ο πρίγκιπας, και ο Εδουάρδος στέφεται βασιλιάς. Στη συνέχεια, δίνει αξιώματα στον Τομ και τον Μάιλς, ενώ ο ίδιος παρά το γεγονός ότι πέθανε σε ηλικία 15 ετών βασίλευσε με έλεος εξαιτίας των εμπειριών του.

Γραμμένο για παιδιά, *ο Πρίγκιπας και ο Φτωχός* αποτελεί τόσο κριτική στην κοινωνική ανισότητα όσο και αποδοκιμασία στην κρίση των άλλων με βάση την εμφάνισή τους. Η έμπνευση για την ιστορία ήρθε μετά από ένα ταξίδι του Μαρκ Τουέιν στην Ευρώπη, ενώ παράλληλα ο Τουέιν είχε διαβάσει εκτενώς αγγλική και γαλλική ιστορία. Αρχικά προοριζόταν να γίνει θεατρικό έργο, το μυθιστόρημα θα διαδραματιζόταν στην Βικτωριανή Αγγλία, πριν ο Τουέιν αποφασίσει να το μετακινήσει σε παλαιότερες εποχές.

*Ο πρίγκιπας και ο φτωχός* έγινε θεατρικό έργο κατά τη διάρκεια της ζωής του Μαρκ Τουέιν, στη μετατροπή του οποίου συμμετείχε και ο ίδιος. Επίσης έχει μεταφερθεί πολλές φορές στον κινηματογράφο. Το 1920 παρουσιάστηκε στο Μπρόντγουεϊ. Γνωστή είναι η βουβή ταινία του 1920, η έκδοση του 1937, με τον Έρολ Φλιν στο ρόλο του Χίντον, το 1977 και το 2007. Η ιστορία έχει μεταφερθεί στον κινηματογράφο σε διάφορες γλώσσες, καθώς και σε κινούμενα σχέδια, με τον Μίκι Μάους, την Μπάρμπι και τον Γκάρφιλντ. Η ιστορία έχει μεταφερθεί και σε κόμιξ, αρχίζοντας με τα *Κλασσικά Εικονογραφημένα* το 1946.

Παραπομπές
----------

1. ↑  Twain, Mark (1882). *The Prince and the Pauper; A Tale for Young People of All Ages*. Boston: James R. Osgood and Company. Ανακτήθηκε στις 30 Ιανουαρίου 2019 – μέσω Internet Archive.
2. ↑  Cope, Jim· Cope, Wendy. «A Teacher's Guide to the Signet Classic Edition of Mark Twain's The Prince and the Pauper» (PDF). Αρχειοθετήθηκε από το πρωτότυπο (PDF) στις 17 Μαΐου 2017. Ανακτήθηκε στις 31 Μαρτίου 2020.
3. ↑  Emerson, Everett (2000). *Mark Twain, A Literary Life*Απαιτείται δωρεάν εγγραφή. University of Pennsylvania Press. σελ. 123. ISBN 9780812235166. the prince and the pauper theme.
4. ↑  «The New York Times, March 9, 1890 MARK TWAIN IS DEFEATED. "THE PRINCE AND THE PAUPER" CASE DECIDED». *TwainQuotes.com*. Ανακτήθηκε στις 11 Αυγούστου 2016. Edward H,. House, the invalid playwright, has won in his suit against Samuel L. Clemens, (Mark Twain.) Judge Daly in the Court of Common Please yesterday handed down a decision enjoining Daniel Frohman from producing Mrs. Abby Sage Richardson's dramatization of the wealthy Hartford humorist's novel. "The Prince and the Pauper," which recently was seen in this city on the stage of the Broadway Theatre.
5. ↑  Staff (2001–2012). «The Prince and the Pauper». *IBDB Internet Broadway Database*. The Broadway League. Ανακτήθηκε στις 1 Ιουλίου 2012.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 235238105
* LCCN: no2006032654
* GND: 4718249-0
* NLA: 35028968
* BNE: XX2212338

 |

 |